РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8

от заседание на Комисия „Съдебна карта и натовареност на прокурорите и следователите” към Прокурорската колегия на Висшия съдебен съвет,
проведено на 03.12.2019 г.

Днес, 3 декември 2019 г. (вторник) от 10:00  часа се проведе заседание на Комисия „Съдебна карта и натовареност на прокурори и следователи” към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ
ПЛАМЕНА ЦВЕТАНОВА	

При разглеждане на т.1 присъстваха: Николай Георгиев – прокурор и завеждащ отдел 05 „Аналитичен“ при ВКП, Георги Бончев – директор на дирекция ИОТ при АГП и Димитрина Иванова – началник отдел ИС в дирекция ИОТ при АГП.
От администрацията на Висшия съдебен съвет присъства експертният сътрудник към комисията Емилия Петкова – главен експерт в отдел САОД, дирекция ИТСС и техническият сътрудник на комисията – Мария Тодорова.

Заседанието на комисията протече при предварително обявения и приет от комисията дневен ред:
1. Обсъждане на изменения и допълнения на броимите показатели в Правилата за измерване на натовареността на прокуратурите и на индивидуалната натовареност на всеки прокурор и следовател.
2. Актуализиран списък, считано от 01.01.2020 г., на границите на съдебните райони в Прокуратурата на Република България.

ПО ДНЕВНИЯ РЕД:

1.ОТНОСНО: Обсъждане на изменения и допълнения на броимите показатели в Правилата за измерване на натовареността на прокуратурите и на индивидуалната натовареност на всеки прокурор и следовател.
След обстойно обсъждане на направените предложения, 

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1.1. Да се извърши допълнителен анализ от страна на отдел „Аналитичен“ при ВКП и отдел „ИС“ при АГП по отделни показатели, както и за необходимостта от промяна на дневните норми за натовареност, съгласно уточненията в хода на обсъждането.
1.2. Отлага вземането на окончателно решение за следващото заседание на комисията, което ще се проведе на 10.12.2019 г.

2.ОТНОСНО: Актуализиран списък, считано от 01.01.2020 г., на границите на съдебните райони в Прокуратурата на Република България.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

2.1. Приема актуализиран списък, считано от 01.01.2020 г., на границите на съдебните райони в Прокуратурата на Република България.
2.2. Актуализираният списък  да се публикува на интернет страницата на ВСС в раздел „Органи на съдебна власт“, подраздел „Съдебни райони“.

	ПРЕДСЕДАТЕЛ
					НА КСКНПС:        /п/
								ПЛАМЕН НАЙДЕНОВ